ತುಂಬೆಯ ನೀರು ಶುದ್ಧೀಕರಣ ಘಟಕಕ್ಕೆ ಮೇಯರ್ ಪ್ರೇಮಾನಂದ ಶೆಟ್ಟಿ ಭೇಟಿ ಮಂಗಳೂರು,ಮೇ 26ಹಿ.ಸ: ಮಂಗಳೂರು ಮಹಾನಗರಪಾಲಿಕೆ ವ್ಯಾಪ್ತಿಯಲ್ಲಿನ ಮಂಗಳಾದೇವಿ, ಜಪ್ಪಿನಮೊಗರು, ಕಣ್ಣೂರು, ಜಲ್ಲಿಗುಡ್ಡೆ, ಫೈಸಲ್ ನಗರ, ಎಕ್ಕೂರು, ಪಾಂಡೇಶ್ವರ, ಅಶೋಕನಗರ, ಶಕ್ತಿನಗರ, ಅಳಪೆ, ಕುಡುಪು, ಕೋಡಿಕಲ್, ಉವ೯, ಮೋಗ೯ನ್ಸ್ ಗೇಟ್, ಕುಂಜತ್ತಬೈಲ್ ಮತ್ತು ಮರಕಡ ಪ್ರದೇಶಗಳಿಗೆ ಕೆಲವು ದಿನಗಳಿಂದ ಮಣ್ಣು ಮಿಶ್ರಿತ ನೀರು ಬರುವುದನ್ನು ಗಮನಿಸಿದ ಮೇಯರ್ ರವರು ಮಹಾನಗರಪಾಲಿಕೆಯ ಅಧಿಕಾರಿಗಳೊಂದಿಗೆ ತುಂಬೆ ಅಣೆಕಟ್ಟು ಬಳಿಯಲ್ಲಿರುವ ನೀರು ಶುದ್ಧೀಕರಣ ಘಟಕಕ್ಕೆ ಭೇಟಿ ನೀಡಿ ಪರಿಶೀಲಿಸಿದರು. ಪ್ರಸ್ತುತ ತುಂಬೆ ನೀರು ಶುದ್ಧೀಕರಣ ಘಟಕದಲ್ಲಿ ಅಮೃತ್ ಯೋಜನೆಯಡಿ ಕೆ.ಯು.ಐ.ಡಿ.ಎಫ್.ಸಿ. ವತಿಯಿಂದ ಕಾಮಗಾರಿಗಳು ಪ್ರಗತಿಯಲ್ಲಿದ್ದು, ನೀರು ಶುದ್ಧೀಕರಣ ಘಟದಲ್ಲಿರುವ 4 ಟ್ಯೂಬ್ ಸೆಟ್ಲರ್ ಚೇಂಬರ್Tube Settler Chamberಗಳಲ್ಲಿ 3 ಟ್ಯೂಬ್ ಸೆಟ್ಲರ್ ಚೇಂಬರ್ ಪೂಣ೯ಗೊಂಡಿದ್ದು, 4ನೇ ಟ್ಯೂಬ್ ಸೆಟ್ಲರ್ ಚೇಂಬರ್ ಗೆ ಅಗತ್ಯವಿರುವ ಟ್ಯೂಬ್ ಗಳು ಮಹಾರಾಷ್ಟ್ರದಿಂದ ಬರಬೇಕಾಗಿರುತ್ತದೆ. ಪ್ರಸ್ತುತ ಲಾಕ್ ಡೌನ್ ಕಾರಣದಿಂದ ಟ್ಯೂಬ್ ಗಳನ್ನು ತರಿಸುವುದಕ್ಕೆ ಅಡಚಣೆಯುಂಟಾಗಿ ಇದರಿಂದ ಈ ಮೇಲಿನ ಪ್ರದೇಶದ ಸಾವ೯ಜನಿಕರಿಗೆ ಮಣ್ಣು ಮಿಶ್ರಿತ ನೀರು ಸರಬರಾಜು ಆಗುತ್ತಿರುವುದು ಕಂಡು ಬಂದಿರುತ್ತದೆ. ಸದ್ರಿ ಕಾಮಗಾರಿ ಪೂಣ೯ಗೊಳಿಸಲು ಸುಮಾರು ಒಂದು ವಾರದ ಕಾಲವಕಾಶ ಬೇಕೆಂದು ಗುತ್ತಿಗೆದಾರರು ಕೋರಿಕೊಂಡ ಮೇರೆಗೆ ಮೇಯರ್ ರವರು ಸಂಬಂಧಿತ ಗುತ್ತಿಗೆದಾರರಲ್ಲಿ ಚಚಿ೯ಸಿ ಸದ್ರಿ ಕಾಮಗಾರಿಯು ಪೂಣ೯ಗೊಳ್ಳುವಲ್ಲಿ ಇನ್ನೂ ವಿಳಂಭವಾಗುವುದಾದರೆ ಸದ್ಯ ತಾತ್ಕಾಲಿಕವಾಗಿ ಈ ಹಿಂದೆಯ ಟ್ಯೂಬ್ ಗಳನ್ನು ಅಳವಡಿಸಿ ಸಾವ೯ಜನಿಕರಿಗೆ ಶುದ್ಧ ನೀರನ್ನು ಪೊರೈಸುವಂತಹ ಕ್ರಮವನ್ನು ತುತಾ೯ಗಿ ಕೈಗೊಳ್ಳುವಂತೆ ಅಧಿಕಾರಿ ಮತ್ತು ಗುತ್ತಿಗೆದಾರರಿಗೆ ಸೂಚಿಸಿದರು. ಸ್ಥಳದಲ್ಲಿ ಮಹಾನಗರಪಾಲಿಕೆಯ ಮಾಜಿ ಮಹಾಪೌರರು ಭಾಸ್ಕರ್ ಕೆ., ಸದಸ್ಯರುಗಳಾದ ಚಂದ್ರಾವತಿ, ಕಿಶೋರ್ ಕೊಟ್ಟಾರಿ, ಮಹಾನಗರಪಾಲಿಕೆ ಮತ್ತು ಕುಡ್ಸೆಂಪ್ ನ ಅಧಿಕಾರಿಗಳು ಉಪಸ್ಥಿತರಿದ್ದರು. ಹಿಂದುಸ್ಥಾನ್ ಸಮಾಚಾರಸು.ಕುಯ.ಮ